“कत्थ दिनें नईं सुननी, ते नई सुननी। आखदे काल पौन्दा। पर मै तुसें गी इक गल्ल सुनान्नां, बड़े गै पुराने बेल्ले दी गल्ल ऐ जदूं मनुक्खै पर कुतै क्लेस आया होग। ओ कुसे गी सुनान्दा बी नईं हा ते जाडै च जाइयै कुसै बूटै अग्गें जां जन्नीं अग्गें अपना दुक्ख रोन्दा हा ते रोइयै उसदा दिल हौला हुन्दा हा। इस गल्लै दा पता नईं ऐ जे ओ जन्न जां बूटा इस दा दुक्ख बंडदा हा जां नई, पर उसगी ए जरूर सेई हुन्दा हा जे ओ जन्न जां बूटा जरूर कोई देवता हा जिसने उसदा अद्दा दुब्बा क्लेस कट्टेआ। मनुक्ख उस गी सन्दूर मलन लगा, सूतर पलेटन लगा ते बल्लें-बल्लें उस थारै पर बड़े-बड़े मन्दर बनान लगा। जन्नीं दै थार मनुक्खें दे अपने रूप-शलैपे दियां मर्तीं देवते बनाइयै खडेरन लगा....”